|  |  |
| --- | --- |
| **არასამთავრობო ორგანიზაცია „მოქალაქე“****შეფასებისა და გამოცდების ეროვნული ცენტრი** ***გზამკვლევი*** naec_logo.pngcitizen1.jpg  | ***სტუდენტები თვითმმართველობისათვის*** **მუნიციპალიტეტის განვითრების ხედვა*****კონცეპტუალური დოკუმენტი*** |

1. მუნიციპალიტეტის განვითარების სტრატეგიული ხედვა

მუნიციპალიტეტში არსებული ვითარებისა და სოციალურ-ეკონომიკური გარემოს გათვალისწინებით, წარმოადგინეთ მუნიციპალიტეტის განვითრების ზოგადი სტრატეგიული ხედვა.

ხედვა უნდა ეფუძნებოდეს მუნიციპლიტეტში თქვენ მიერ ჩატარებული *კვლევის შედეგებს და პასუხობდეს იმ პრობლემებსა და გამოწვევებს,* რომლებიც *ანალიტიკურ დოკუმენტში* გაქვთ აღწერილი.

 **ხედვის დოკუმენტში მოცემული უნდა იყოს:**

* **მუნიციპალიტეტის არსებული პოლიტიკის ალტერნატიული ვარიანტი (აქცენტი უნდა გაკეთდეს მუნიციპალიტეტის კომპეტენციას მიკუთვნებულ საკითხებზე);**
* **უმთავრესი ფაქტები/მონაცემები და არგუმენტები თქვენი შეთავაზების (ალტერნატივების) უპირატესობის წარმოსაჩენად;**
* **ალტერნატივების განხორციელებასთან დაკავშირებული რისკები.**

**მუნიციპალიტეტის განსავითარებლად, მუნიციპალიტეტის განვითრების სტრატეგიულ ხედვაში, სასურველია, *თემის რესურსების ეფექტიანად გამოყენების* გზები აისახოს.** განსაკუთრებული აქცენტი იმ პრობლემების მოგვარებაზე უნდა გაკეთდეს, რომლებიც ***მუნიციპალიტეტის უფლებამოსილებებში*** შედის.

*შეეცადეთ, თქვენი მოსაზრებები და მსჯელობა არგუმენტირებული იყოს.*

*\*სასურველია, აღწერა არ აღემატებოდეს 2 გვერდს.*

1. პრიორიტეტული პრობლემა - დაძლევის გზა და განვითრების სტრატეგია

**ანალიტიკურ დოკუმენტში თქვენ უკვე გამოკვეთეთ პრობლემა, რომელსაც *ყველაზე პრიორიტეტულად, გადაწყვეტას კი რეალისტურად მიაჩნევთ. აღწერეთ* ამ პრობლემის მოგვარების ხედვა, გზა. თქვენ მიერ შემოთავაზებულ ხედვაში მკაფიოდ უნდა ჩანდეს *მუნიციპალიტეტის როლი და ფუნქცია* ამ კონკრეტული პრობლემების მოგვარებაში *(უპასუხეთ კითხვებს: რა უნდა გააკეთოს მუნიციპალიტეტმა ამ პრობლემის მოსაგვარებლად? რატომ?). წარმოადგინეთ* ფაქტები/მონაცემები და არგუმენტები პრობლემის მოგვარების თქვენ მიერ შეთავაზებული გზის უპირატესობის წარმოსაჩენად. *აღწერეთ,* როგორ აისახება ამ პრობლემის მოგვარება მოსახლეობაზე და მუნიციპალიტეტის განვითარებაზე. *შეაფასეთ,* რამდენად იძლევა არსებული სამართლებრივი რეგულაციები ამ პრობლემის მოგვარების საშუალებას.** ***შეაფასეთ* რისკებიც, რომლებიც თან ახლავს ამ შეთავაზების განხორციელებას.**

 ***გახსოვდეთ, რომ დოკუმენტი უნდა მომზადდეს თვითმმართველობის განვითარების პერსპექტივის გათვალისწინებით, შესაბამისად, მკაფიოდ უნდა ჩანდეს თვითმმართველობის როლი, ფუნქცია და პრობლემის გადაწყვეტისათვის აუცილებელი რესურსების მოძიების სავარაუდო გზები.***

***წარმოადგინეთ ამ პრობლემის მოგვარებისათვის აუცილებელი აქტივობების გეგმა და ბიუჯეტი.***

* **გეგმა**

***აღწერეთ* პრობლემის მოგვარებისათვის საჭირო *აქტივობები და ვადები* *- რა ნაბიჯები უნდა გადაიდგას, როდის და როგორ უნდა განხორციელდეს თქვენ მიერ რეკომენდებული აქტივობები. აღწერეთ* მოსალოდნელი** *შედეგები და ინდიკატორები[[1]](#footnote-1),* **რომლებიც თქვენი შეთავაზების ეფექტიანობას წარმოაჩენს.**

**სასურველია, აქტივობები, ვადები, შედეგები და ინდიკატორები ცხრილის სახით იყოს წარმოდგენილი.**

**ნიმუში:**

|  |  |  |  |  |
| --- | --- | --- | --- | --- |
| **N** | **აქტივობა** | **ვადები** | **შედეგები** | **შეფასების****ინდიკატორები** |
|  |  |  |  |  |
|  |  |  |  |  |
|  |  |  |  |  |

* **ბიუჯეტი**

***წარმოადგინეთ* თქვენ მიერ შემუშავებული გეგმის/პროექტის დეტალური ბიუჯეტი, რომელიც პრობლემის დასაძლევად არის აუცილებელი. *აღწერეთ,* რა რესურსებია საჭირო პრობლემის მოსაგვარებლად, რა ცვლილებები უნდა განხორცილედეს ბიუჯეტში ამ პრობლემის გადასაჭრელად და როგორ შეიძლება აისახოს ის მუნიციპალიტეტის არსებულ ბიუჯეტში.**

 ***ბიუჯეტს თანდართული უნდა ჰქონდეს მკაფიო ანალიზი იმისა, თუ ფინანსური თვალსაზრისით რამდენად რეალისტურია შეთავაზება.*** *ბიუჯეტი წარმოდგენილი უნდა იყოს ცხრილის სახით, დასაბუთება (ანალიზი) ნარატიული ფორმით.* ***ბიუჯეტის მუხლები რეალურად არსებული ღირებულების ამსახველი უნდა იყოს.***

*\*სასურველია, II თავი არ აღემატებოდეს 5 გვერდს.*

1. მუნიციპალიტეტის ბიუჯეტი 2016

**ამ ნაწილში შეეცადეთ *მუნიციპალიტეტის განვითარების თქვენ მიერ წარმოდგენილი ზოგადი გეგმის შესაბამისად* (თავი I), მუნიციპალიტეტის 2016 წლის ბიუჯეტის მონახაზი გააკეთოთ.**

**განვითარების ზოგად გეგმაში, თქვენ მიერ პრიორიტეტად მიჩნეული მიმართულების დაფინანსების გარდა, უნდა ჩანდეს სხვა, თვითმმართველობისათვის აუცილებელი საქმიანობის ბიუჯეტირებაც.**

**ბიუჯეტს უნდა გააჩნდეს პროგრამული სახე და უნდა მოიცავდეს:**

* **მუნიციპალიტეტის შემოსულობებს;**
* **მუნიციპალიტეტის გადასახდელებს;**
* **ბიუჯეტის პრიორიტეტებსა და პროგრამებს.**

**გაითვალისწინეთ, რომ არ არის აუცილებელი მუნიციპალიტეტის 2016 წლის ბიუჯეტი არსებული საბიუჯეტო კოდექსის გათვალისწინებით იყოს შედგენილი, მთავარია, შეიცავდეს ზემოთ ჩამოთვლილ პარამეტრებს.**

***ბიუჯეტში გათვალისწინებული უნდა იყოს მიმდინარე ხარჯები. თუ მუნიციპალიტეტის ბიუჯეტი 10 მლნ. ლარია, არ შეიძლება მთელი თანხა რომელიმე პრიორიტეტული საქმიანობის - მაგალითად, 30-40 კმ სიგრძის საგზაო ინფრასტრუქტურის რეაბილიტაციას მოხმარდეს. ბიუჯეტში უნდა ჩანდეს თვითმმართველობის ადმინისტრაციის საქმიანობისა და სხვა (წყალმომარაგება, საბავშვო ბაღების ფუნქციონირება და ა. შ.) მიმდინარე ხარჯებიც.***

*\*სასურველია, III თავი არ აღემატებოდეს 2 გვერდს.*

1. შეჯამება

***აღწერეთ****,* რა შედეგი ექნება მუნიციპლიტეტის განვითარების თქვენ მიერ შემუშავებულ ხედვასა და თქვენ მიერ გამოკვეთილი პრიორიტეტული პრობლემის მოგვარებას პოლიტიკური, ეკონომიკური და საზოგადოებაზე გავლენის თვალსაზრისით.

*\*სასურველია, IV თავი არ აღემატებოდეს 1 გვერდს.*

 **წარმატებას გისურვებთ!**

1. ***შეფასების ინდიკატორი შეიძლება იყოს, მაგალითად, აქტივობის შესაბამისი კომპონენტების ანგარიში, მიღებული შედეგის თვლადი მაჩვენებელი (5 კმ გზის საფარი, რეაბილიტირებული 3 ნაგებობა, წყლის გამწმენდი 2 დანადგარი) და სხვა.***  [↑](#footnote-ref-1)